**Fejér Megyei Önkormányzat Közgyűlésének**

**159/2021. (VIII.30.) határozata**

**Fejér Megye Előzetes Integrált Területi Program 2021-2027 elfogadásáról**

A Fejér Megyei Közgyűlés megtárgyalta a „Javaslat Fejér Megye Előzetes IntegráltTerületi Program 2021-2027 elfogadására” c. előterjesztést és az alábbi határozatot hozta:

1.) A Közgyűlés a Fejér Megye Előzetes Integrált Területi Program 2021-2027 c. dokumentumot (a továbbiakban: Előzetes FMITP) a határozat melléklete szerinti tartalommal elfogadja.

2.) A Közgyűlés felkéri elnökét, hogy gondoskodjon a fenti dokumentum társadalmi egyeztetésének lefolytatásáról az alábbiak szerint:

a) gondoskodjon az Előzetes FMITP a megyei önkormányzat hivatalos honlapján történő megjelentetéséről,

b) gondoskodjon a települési önkormányzatok, az érintett államigazgatási, vagyonkezelő gazdálkodó szervezetek és a civil szféra elektronikus úton történő tájékoztatásáról, véleményének kikéréséről azzal, hogy a véleményezésre 10 naptári nap áll rendelkezésükre, a véleményezési határidő után beérkezett javaslatokat, észrevételeket nem áll módunkba figyelembe venni.

3.) A Közgyűlés felkéri elnökét, hogy az észrevételekkel kiegészített FMITP-t a Regionális Fejlesztési Programok Irányító Hatósága részére megküldje, majd annak véleményének, javaslatának figyelembevételét követően ismételten terjessze Közgyűlés elé.

4.) A Közgyűlés felkéri elnökét, hogy folyamatosan gondoskodjon a dokumentum szükség szerinti felülvizsgálatáról, az indokolttá vált módosítások átvezetéséről, közgyűlés elé terjesztéséről.

**Felelős:** Dr. Molnár Krisztián

 Közgyűlés elnöke

**Határidő:** 1-2. pont: azonnal

 3. pont: 2021. szeptember 30.

 4. pont: folyamatos

Székesfehérvár, 2021. augusztus 30.

 **Dr. Molnár Krisztián s.k. Dr. Kovács Zoltán s.k.**

 a közgyűlés elnöke megyei jegyző

Kivonat hiteléül: